# data[].attributes.headline
Συνέντευξη στον πατέρα μου για την επαγγελματική του σταδιοδρομία - Α. Α.

# data[].attributes.subject
Συνέντευξη στον πατέρα μου για την επαγγελματική του σταδιοδρομία - Α. Α.

# data[].attributes.body
Επάγγελμα: Αξιωματικός του Λιμενικού – Ιπτάμενος

-        Τι σπούδασες και πώς το επέλεξες;

-        Ο πατέρας μου ήταν έμπορος υποδημάτων και από μικρός έπρεπε και εγώ να βοηθάω στα μαγαζιά που είχε. Αυτό με οδήγησε στο να πάρω την απόφαση να σπουδάσω οικονομικά. Έτσι πέρασα στο οικονομικό τμήμα του Πανεπιστημίου Αθηνών.

-        Παρόλο που σπούδασες οικονομικά πώς και αποφάσισες να πας στο λιμενικό;

-        Όσο σπούδαζα, δούλευα σε ένα ναυτιλιακό γραφείο και από εκεί γνώρισα το Λιμενικό Σώμα. Έτσι, αφού τελείωσα το Πανεπιστήμιο, αποφάσισα να δώσω εξετάσεις για να εισαχθώ στη Σχολή Ναυτικών Δοκίμων, διότι είχα και ιδιαίτερη αγάπη για τη θάλασσα.

-        Όταν τελείωσες τη Σχολή Ναυτικών Δοκίμων, ποια ήταν η εξέλιξή σου;

-        Έγινα Αξιωματικός του Λιμενικού, υπηρέτησα σε διάφορα Λιμεναρχεία της Ελλάδας. Επίσης εκπαιδευτικά και στη Σχολή Ικάρων για να γίνω πιλότος και να επιτηρώ το θαλάσσιο χώρο της πατρίδας μας, με τα αεροσκάφη και ελικόπτερα του Λιμενικού Σώματος.

-        Είσαι ευχαριστημένος με το επάγγελμα που επέλεξες;;

-        Είμαι απόλυτα ευχαριστημένος, διότι το Λιμενικό εξελίχθηκε σε ένα πολύ συναρπαστικό επάγγελμα και με μεγάλη προσφορά στο κοινωνικό σύνολο (διασώσεις στη θάλασσα, φύλαξη συνόρων, δίωξη ναρκωτικών κλπ). Επίσης τότε είχε αρκετά καλές απολαβές, εκτός από τον μισθό και πτητικό επίδομα και διπλά συντάξιμα χρόνια, για τούς ιπτάμενους.

-        Είχε κάποιες ιδιαιτερότητες το επάγγελμά σου;

-        Ναι, όσο αυξάνονταν οι βαθμοί υπήρχαν όλο και περισσότερες ευθύνες, αρκετές σε μεταθέσεις σε πολλά παραθαλάσσια μέρη της Ελλάδας και μεγάλη επικινδυνότητα λόγο των αεροσκαφών

-        Θα πρότεινες σε ένα παιδί, να ακολουθήσει σήμερα αυτό το επάγγελμα;

-        Θα το πρότεινα σε κάποιον, ο οποίος θέλει μία σταθερότητα με μέτριες απολαβές και που μπορεί να ανταποκριθεί στον στρατιωτικό «τρόπο ζωής».

# data[].attributes.headline
Συνέντευξη από την μαμά μου-Χ.Δ.

# data[].attributes.subject
Συνέντευξη από την μαμά μου-Χ.Δ.

# data[].attributes.body
Επάγγελμα: Εκπαιδευτικός
-Για ποιον λόγο επέλεξες να γίνεις φιλόλογος;
-Η αγάπη μου για τον αρχαίο ελληνικό πολιτισμό και ειδικότερα για την
ελληνική γλώσσα με οδήγησε σε αυτήν την απόφαση.
-Σε ποια ηλικία πήρες αυτήν την απόφαση;
-Όταν ήμουν μαθήτρια γυμνασίου άρχισα να προσανατολίζομαι προς αυτήν
την κατεύθυνση και στο λύκειο πήρα την τελική απόφαση.
-Η οικογένειά σου σε υποστήριξε σε αυτήν σου την απόφαση;
-Φυσικά και με υποστήριξαν οι δικοί μου, αφού η λογική τους ήταν να
ασχοληθώ με κάτι που αγαπώ.
-Προετοιμάστηκες σκληρά για τις εξετάσεις σου;
-Έκανα μια σκληρή προετοιμασία, αφού εκείνη την εποχή τα μόρια που
απαιτούνταν για την συγκεκριμένη σχολή ήταν υψηλά. Βέβαια, την πρώτη
χρονιά πέρασα στο παιδαγωγικό τμήμα και ξαναέδωσα την επόμενη χρονιά,
όπου τα κατάφερα.
-Αφού τέλειωσες το πανεπιστήμιο, βρήκες αμέσως δουλειά;
-Ήμουν τυχερή και αμέσως εργάστηκα στον ιδιωτικό τομέα στον οποίο
βρίσκομαι μέχρι και σήμερα.
-Σήμερα, μετά από τόσα χρόνια εργασίας, μετανιώνεις για την επιλογή σου;
-Καθόλου δεν μετανιώνω γιατί κάνω ένα επάγγελμα που με γεμίζει και με
ανανεώνει καθημερινά μέσω της επαφής μου με τα παιδιά.

# data[].attributes.headline
Συνέντευξη από την μητέρα μου - Ι.Δ.

# data[].attributes.subject
Συνέντευξη από την μητέρα μου - Ι.Δ.

# data[].attributes.body
- Με αφορμή την εργασία που μας ανατέθηκε στο μάθημα «Δεξιότητες» θα θέλαμε να μας μιλήσεις σχετικά με το επάγγελμά σου. Ποιο είναι αυτό και με ποιο αντικείμενο ασχολείται;

- Το επάγγελμά μου είναι αυτό της  λογίστριας-φοροτεχνικού. Η λογιστική είναι κλάδος της εφαρμοσμένης Οικονομικής επιστήμης και ασχολείται με την ανάλυση ,την καταγραφή και συσχέτιση των οικονομικών γεγονότων που πραγματοποιούνται σε μια επιχείρηση , με σκοπό την παροχή πληροφοριών σε όσους επικοινωνούν μ΄αυτήν .

- Πόσο σημαντικός είναι ο ρόλος του λογιστή ;

- Ο ρόλος του λογιστή είναι πολύ σημαντικός αφού αυτός είναι που συλλέγει τις οικονομικές πληροφορίες από τα λογιστικά βιβλία και είναι σε θέση να τις αξιολογήσει πρώτος και να προτείνει τις καλύτερες λύσεις σε θέματα διοίκησης .

- Αξίζει τον κόπο ένας νέος άνθρωπος να ακολουθήσει αυτό το επάγγελμα σήμερα ; Είναι προσοδοφόρο;

- ΄Ολα τα επαγγέλματα έχουν την αξία τους! Το μυστικό κρύβεται στο να αγαπάς πραγματικά αυτό που κάνεις .Να σου αρέσει! Το επάγγελμα που θα επιλέξει να κάνει  κάποιος δεν πρέπει να το βλέπει ως αγγαρεία ,ούτε ως το μοναδικό μέσο για να καλύψει τις βιοποριστικές του ανάγκες ,αλλά ως λειτούργημα! ΄Ετσι, όσο πιο καλά το κάνεις τόσο καλύτερα αμείβεσαι .΄Οπότε γίνεται και αρκετά προσοδοφόρο.

- Ποιος είναι λοιπόν ο «καλός λογιστής»;

- Ο σωστός επαγγελματίας λογιστής-φοροτεχνικός είναι αυτός που διακατέχεται από ακεραιότητα ,είναι δηλαδή ευθύς και ειλικρινής σε όλες τις επαγγελματικές του σχέσεις, αυτός που διακατέχεται από αντικειμενικότητα, εχεμύθεια και επαγγελματική επάρκεια. ΄Οπως καταλαβαίνεις , ο ρόλος του είναι πολύ σημαντικός, ιδιαίτερα στην σημερινή εποχή, όπου η ανταγωνιστικότητα είναι τεράστια .΄Οσοι επιλέξουν αυτό το επάγγελμα πρέπει να έχουν συν τοις άλλοις , προσωπικές και επικοινωνιακές δεξιότητες στο να επιλύουν προβλήματα , να κατανοούν και να εκτιμούν καταστάσεις  . Μα το βασικότερο όλων ,όπως σου είπα και παραπάνω , είναι η αγάπη για το επάγγελμα που θα επιλέξει κάποιος . Επιτυχημένος επαγγελματίας είναι αυτός που αγαπά και αφοσιώνεται σ΄αυτό που κάνει!

# data[].attributes.body
Τι δουλειά κάνεις;

Είμαι βιολόγος

Αυτή τη δουλειά ήθελες να κάνεις εξαρχής;

Πάντα μου άρεσαν οι επιστήμες υγείας. Μου άρεσαν πολύ όμως και τα μαθηματικά αλλά τελικά επέλεξα β δέσμη κ πέρασα στο τμήμα Βιολογίας του Πανεπιστημίου Αθηνών.

Είσαι ευχαριστημένη που επέλεξες αυτό το επάγγελμα ;

Ναι γιατί η βιολογία αποτελεί μία από τις ευρύτερες και πιο συναρπαστικές επιστήμες στον κόσμο. Περιλαμβάνει τα πάντα, από τη μοριακή μελέτη των διεργασιών της ζωής μέχρι τη μελέτη των ζωικών και φυτικών κοινοτήτων. Με απλά λόγια, η βιολογία είναι η μελέτη της ζωής.

Πού εργάζεσαι;

Στον τομέα της υγείας, σε εργαστήριο που πραγματοποιούνται ορμονολογικές εξετάσεις κ προσδιορισμοί καρκινικών δεικτών σε δείγματα αίματος.

Είσαι ικανοποιημένη με τα λεφτά που παίρνεις;

Ο μισθός μου είναι αρκετά καλός, αν λάβουμε υπ´όψιν τη μείωση των μισθών των Ελλήνων την τελευταία δεκαετία.

Ποιες σχολές θα πρότεινες να ακολουθήσει ένας μαθητής που θα ήθελε να επιλέξει αυτό το επάγγελμα;

Τα τμήματα Βιολογίας και τα Τμήματα Βιοτεχνολογίας και Βιοϊατρικών Επιστημών.

Αν πήγαινες πίσω το χρόνο θα έκανες  άλλες επιλογές, αν ναι ποιες θα ήταν αυτές

Ναι, θα προτιμούσα να ασχοληθώ με τα εφαρμοσμένα μαθηματικά.

Αγραφιώτη Στήβενσον Φαίη

# data[].attributes.headline
Συνέντευξη - Ν.Γ.

# data[].attributes.subject
Συνέντευξη - Ν.Γ.

# data[].attributes.body
Πήρα μια συνέντευξη από την μητέρα μου, η οποία είναι στρατιωτικός στο πολεμικό Ναυτικό

Ν: Καλησπέρα κυρία Σ.

Σ: Καλησπέρα!

Ν: Θα ήταν εφικτό να μας μιλήσετε για την δουλειά σας για project του σχολείου μας;

Σ: Ναι βεβαίως! Είμαι στην διάθεσή σας.

Ν: Που εργάζεστε;

Σ: Είμαι αξιωματικός στο πολεμικό Ναυτικό.

Ν: Πόσα χρόνια εργάζεστε;

Σ: 32 χρόνια.

Ν: Μπορείτε να μας περιγράψετε τα πρώτα χρόνια εργασίας ως νέο στέλεχος;

Σ: Τον πρώτο καιρό που κατατάχτηκα ήταν κάτι άγνωστο για εμένα, διότι μετά τα ανέμελα σχολικά χρόνια βρέθηκα να ακολουθώ έναν διαφορετικό τρόπο ζωής , ο οποίος περιλαμβάνει στρατιωτικούς νόμους και καθήκοντα. Μετά από λίγο καιρό συνήθισα και μου έγινε τρόπος ζωής.

Ν: Για εκείνα τα χρόνια ο στρατός δεν επρόκειτο για μια ανδροκρατούμενη εργασία;

Σ: Πάντα υπήρχαν περισσότεροι άντρες απ’ ότι γυναίκες στο στράτευμα. Τα τελευταία είκοσι χρόνια η γυναικεία παρουσία γίνεται όλο και πιο έντονη. Την τελευταία εικοσαετία τα κορίτσια έχουν κατακτήσει όλες τις ειδικότητες που είχαν οι άντρες μέχρι πρότινος και εργάζονται και σε υψηλές θέσεις, αλλά και στα καράβια, κάτι το οποίο δεν γινόταν τα παλαιότερα χρόνια.

Ν: Άρα δεν έχετε δουλέψει σε κάποιο καράβι;

Σ: Όχι, μόνο γραμματειακή υποστήριξη. Όμως έχω επισκεφτεί φρεγάτες και υποβρύχια.

Ν: Έχει κάποιες ιδιαιτερότητες το επάγγελμά σας;

Σ:  Ο στρατιωτικός κάνει βάρδιες και όταν υπάρχουν έντονα καιρικά φαινόμενα  και σε φωτιές είναι ανακλήσιμος . Οπότε είναι φανερό ότι ακόμα και σε αργίες μπορεί να χρειαστεί να εργαστείς.

Ν: Όταν αποκτήσατε οικογένεια ήταν εύκολο να συνδυάσετε τον ρόλο της μητέρας με τις ιδιαιτερότητες του επαγγέλματός σας;

Σ: Όλες οι εργαζόμενες γυναίκες  αντιμετωπίζουν δυσκολίες όταν γίνονται μητέρες. Σε εμάς στον στρατό είναι λίγο πιο δύσκολο γιατί  πχ. Η κόρη μου έχει κάνει αρκετά Χριστούγεννα μόνη της, χωρίς την μαμά της, αλλά σιγά σιγά όλα γίνονται τρόπος ζωής και όλα κυλούν ομαλά.

Ν: Έχετε ποτέ σκεφτεί να αλλάζατε επάγγελμα;

Σ: Όχι! Όπως είπα και παραπάνω στην αρχή είναι δύσκολο αλλά περνώντας τα χρόνια γίνεται τρόπος ζωής, μαθαίνεις να ζεις με αυτόν τον τρόπο.

Ν: Ευχαριστούμε πολύ κυρία Σ.

Σ: Και εγώ ευχαριστώ!

# data[].attributes.headline
ΣΥΝΕΝΤΕΥΞΗ ΑΠΟ ΤΗ ΜΗΤΕΡΑ ΜΟΥ - Α.Α.

# data[].attributes.subject
ΣΥΝΕΝΤΕΥΞΗ ΑΠΟ ΤΗ ΜΗΤΕΡΑ ΜΟΥ - Α.Α.

# data[].attributes.body
-Όταν ήσουν μικρή, ποιο επάγγελμα ήθελες να ακολουθήσεις;

Από μικρή μου άρεσαν πολύ τα Μαθηματικά και ήθελα να ακολουθήσω τον κλάδο των θετικών επιστημών.

-Κατάφερες τελικά να γίνεις αυτό που ήθελες;

Στην πορεία είδα ότι μου άρεσε πολύ ο κλάδος των Πολιτικών Επιστημών και έπειτα έδωσα Πανελλήνιες και πέρασα στο Τμήμα Διεθνών και Ευρωπαϊκών Σπουδών στην Πάντειο.

-Τώρα πού εργάζεσαι;

Κατόπιν έδωσα εξετάσεις σε Τράπεζα και στην ΕΥΔΑΠ. Πέρασα στην ΕΥΔΑΠ ως Διοικητικός Υπάλληλος και απασχολούμαι έως και σήμερα ως Περιφερειάρχης στο κατάστημα της Γλυφάδας.

-Θεωρείς ότι η συμπεριφορά των υπαλλήλων προς το πρόσωπό σου, είναι φιλική;

Ναι, θεωρώ ότι είναι φιλική και αν δεν ήταν, θα πίστευα ότι δεν κάνω κάτι εγώ σωστά.

-Πώς είναι οι εργασιακές σου σχέσεις;

Κάθε Διευθυντής πρέπει να δημιουργεί κατάλληλες  συνθήκες εργασίας. Πρέπει να υπάρχουν αμοιβαίες υποχωρήσεις και να βρίσκονται δίαυλοι επικοινωνίας μεταξύ των εργαζομένων προκειμένου να διεκπεραιώνονται άμεσα τα εκάστοτε προβλήματα.

-Είσαι ικανοποιημένη από τη δουλειά  σου;

Ναι, την περίοδο που διανύουμε, λόγω της οικονομικής κρίσης, νιώθω ικανοποίηση βοηθώντας τους συνανθρώπους μου, να λύνουν τα προβλήματα  που αντιμετωπίζουν, όσον αναφορά την ύδρευση και τους αυξημένους λογαριασμούς  ύδατος.

-Είσαι χαρούμενη όταν εργάζεσαι;

Πρωτίστως, είμαι ικανοποιημένη που έχω δουλειά και δευτερευόντως, που οι σπουδές μου μού επιτρέπουν να έχω μία καλή θέση στην εταιρεία.

-Θα άλλαζες κάτι αν είχες  τη δυνατότητα;

Σε αυτή τη φάση της καριέρας μου, όχι. Είμαι  ευχαριστημένη.

-Τέλος, ποια η συμβουλή σου στα παιδιά που προσπαθούν  να επιλέξουν επάγγελμα;

Συμβουλεύω όλα τα νέα παιδιά, αφού κατασταλάξουν τι τους ενδιαφέρει, να σπουδάσουν και να αποκτήσουν γνώσεις πάνω στο αντικείμενο.

# data[].attributes.headline
Α.Α- συνέντευξη από την μητέρα μου. 

# data[].attributes.subject
Α.Α- συνέντευξη από την μητέρα μου. 

# data[].attributes.body
1)    Σου αρέσει το επάγγελμα που κάνεις;

Ναι, σε γενικές γραμμές είμαι ικανοποιημένη.

2)    Τι επάγγελμα κάνεις και πώς αποφάσισες να ασχοληθείς με κάτι τέτοιο;

Εργάζομαι σε μία εταιρία που έχει ως αντικείμενο τις διεθνείς μεταφορές εμπορευμάτων από και προς όλων τον κόσμο και η θέση μου έχει να κάνει με το operation και το customer service. Δηλαδή, ξεκινάει από την παρακολούθηση του φορτίου, την φόρτωση του επί του πλοίου, την μεταφορά του στην Ελλάδα, την εκφόρτωση του στο λιμάνι και τελειώνει με την μεταφορά του στο παραλήπτη. Το επάγγελμα αυτό έχει σχέση με τις σπουδές μου στα ναυτιλιακά γι’ αυτό δουλεύω πάνω σε αυτό.

3)    Ήταν αυτό που ήθελες να κάνεις εξ’ αρχής;

Όχι, δεν ήταν αυτό που ήθελα να κάνω εξ’ αρχής. Όταν τελείωσα τις σπουδές μου ήθελα να δουλέψω σε brokers γραφείο (ναυλομεσιτικό). Αυτό έχει να κάνει με τις ναυλώσεις των πλοίων και την εύρεση εμπορευμάτων από το εξωτερικό.

4)    Αν δεν ασχολούσουν καθόλου με τον τομέα αυτόν, της ναυτιλίας, τι θα σου άρεσε να ακολουθήσεις;

Θα ακολουθούσα τα τουριστικά επαγγέλματα και θα γινόμουν ξεναγός, για να ταξιδεύω σε όλον τον κόσμο και να ανακαλύπτω νέους πολιτισμούς και νέες κουλτούρες. Με λίγα λόγια θα γύρναγα όλον τον κόσμο.

5)    Επειδή η συνέντευξη προορίζεται για μάθημα ΣΕΠ, μπορείς να μας πείτε ποια κατεύθυνση πρέπει να ακολουθήσει ένας μαθητής για να σπουδάσει ναυτιλιακά και από ποιες σχολές μπορεί να τελειώσει ένα τέτοιο επάγγελμα;

Την εποχή που έδινα εγώ πανελλήνιες εξετάσεις μπορούσες να δώσεις από τέταρτη δέσμη, όπου είχε μαθηματικά, ιστορία, έκθεση και κοινωνιολογία. Σήμερα για να ακολουθήσει κάποιος τα ναυτιλιακά πρέπει να πάει από την τέταρτη κατεύθυνση, τα οικονομικά και να δώσει ένα εξτρά μάθημα τα αγγλικά. Ναυτιλιακά μπορεί να σπουδάσει κανείς στο πανεπιστήμιο Πειραιά, στο πανεπιστήμιο Αιγαίου και σε διάφορα ΙΕΚ.

# data[].attributes.headline
Συνέντευξη από τη μητέρα μου  - Κ. Σ.

# data[].attributes.subject
Συνέντευξη από τη μητέρα μου  - Κ. Σ.

# data[].attributes.body
-       Τι ήθελες να σπουδάσεις όταν ήσουν μικρή;

-       Ήθελα να γίνω είτε δασκάλα είτε νηπιαγωγός γιατί ως παιδί έπαιζα με τις κούκλες μου «σχολείο».

-       Εκπλήρωσες το όνειρό σου;

-       Όχι γιατί ήταν δύσκολο να περάσω σε σχολή στην Αθήνα όπου ήταν το πατρικό μου σπίτι και ο μπαμπάς μου δεν είχε την οικονομική δυνατότητα να μου νοικιάσει σπίτι σε άλλον τόπο.

-       Ένιωσες αδικία ή ότι συμβιβάστηκες;

-       Ένιωσα συμβιβασμό αλλά όχι αδικία, αφού δεν αισθάνθηκα πίεση από τον μπαμπά μου αλλά ήταν περισσότερο δική μου επιλογή. Παρ’ όλ’ αυτά σήμερα το έχω μετανιώσει.

-       Αν γυρνούσες τον χρόνο πίσω θα άλλαζες τις αποφάσεις σου και θα έβρισκες το θάρρος να πείσεις τον πατέρα σου;

-       Ναι γιατί τότε δε σκέφτηκα ότι θα μπορούσα παράλληλα με τις σπουδές μου να εργάζομαι κάπου αλλού περιστασιακά για να εξασφαλίσω ένα δικό μου εισόδημα και να μην είμαι εξαρτημένη από τα χρήματα της οικογένειάς μου.

-       Σε ποια ηλικία ξεκίνησες να εργάζεσαι;

-       Στα 18 με πρώτη εργασία υπάλληλος σε κατάστημα ρούχων για χαρτζιλίκι.

-       Ο λόγος που ξεκίνησες να εργάζεσαι ήταν οικονομικός ή για δικές σου προσωπικές ανάγκες όπως αυτοεκτίμηση;

-       Περισσότερο για την εμπειρία.

-       Πού εργάζεσαι πλέον και με ποιον τρόπο απέκτησες αυτή το επάγγελμα;

-       Εργάζομαι στην εταιρεία AlfaSolid SOLIDWORKS, που βασίζεται στον χώρο των 3D CAD λογισμικών. Ήταν πρώην συνάδελφος ο ιδιοκτήτης.

-       Με τι ασχολείσαι εσύ στην εταιρεία;

-       Είμαι γραμματέας πωλήσεων.

-       Είσαι ικανοποιημένη με τον μισθό σου;

-       Ναι.

-       Έχεις παράπονα από τους συναδέλφους, το αφεντικό ή τις συνθήκες εργασίας σου γενικότερα;

-       Εργάζομαι πολλά χρόνια σε αυτήν την εταιρεία και είναι φυσικό να έχουν προκύψει εντάσεις ανάμεσα σε εμένα και το αφεντικό ή τους υπαλλήλους. Ωστόσο πάντα τα ζητήματα λύνονται. Είμαι η πιο παλιά υπάλληλος στην εταιρεία, γνωρίζω το αφεντικό πολλά χρόνια και συναναστρέφομαι με διαφορετικές προσωπικότητες. Έχω αναπτύξει και φιλίες με ορισμένους συναδέλφους. Παράπονα πάντα υπάρχουν όμως τίποτα άξιο αναφοράς. Το γραφείο σαν χώρος είναι αρκετά λιτό και άνετο, όπως αρμόζει σε μια σοβαρή εταιρεία.

-       Σύμφωνα με τα χρόνια εμπειρίας σου στον κόσμο της εργασίας, τι θα έλεγες σε κάποιον νέο που προσπαθεί να προσανατολιστεί επαγγελματικά;

-       Να ακολουθήσει μαθήματα επαγγελματικού προσανατολισμού για να δει τι του ταιριάζει, ώστε να κάνει στη ζωή του αυτό που αγαπά. Ακόμα και αν αποτυγχάνει ή συναντά εμπόδια, οι λέξεις κλειδιά είναι «υπομονή» και «επιμονή».

# data[].attributes.headline
Συνέντευξη- Ν.Β.

# data[].attributes.subject
Συνέντευξη- Ν.Β.

# data[].attributes.body
Έθεσα τις παρακάτω ερωτήσεις στον πατέρα μου, που είναι ναυπηγός μηχανολόγος και εργάζεται ως τεχνικός διευθυντής σε ναυτιλιακή εταιρεία.

- Ήλπιζες να ακολουθήσεις αυτό το επάγγελμα από μικρή ηλικία;

-   Όχι απολύτως. Με ενδιέφερε ναι, αλλά η αρχική μου σκέψη ήταν πιλότος. Όμως λόγω προβλημάτων στην όραση δεν το ακολούθησα, όπως και τη δουλειά του καπετάνιου. Αυτή ήταν η επόμενη επιλογή μου.

-  Είσαι χαρούμενος σε αυτή τη δουλειά;

-   Σίγουρα πολύ χαρούμενος. Μου προσφέρει ευτυχία και ικανοποίηση να εργάζομαι καθημερινά σε αυτό το αντικείμενο και ειδκά όταν δουλεύω εκτός γρφείου,στο ναυπηγείο και στα καράβια.

-  Είναι απαιτητική εργασία;

-  Ναι αρκετά. Πολλές φορές δουλεύω 24 ώρες και ειδκά αν υπάρχει πρόβλημα σε κάποιο καράβι ασχολούμαι όλο το βράδυ με αναπάντεχα τηλεφωνήματα και μηνύματα σχετικά με το θέμα. Κάποιες περίοδοι είναι πολύ αγχωτικές, αλλά μόλις επιλύσω το πρόβλημα νιώθω μεγάλη ικανοποίηση.

-  Θα συνιστούσες σε κάποιον να το ακολουθήσει;

-   Ναι, αρκεί να τον ενδιαφέρει. Απαιτεί αφοσίωση και επιμονή και σίγουρα ‘δίψα’ για βελτίωση και πρόοδο. Ο οποιοσδήποτε μπορεί να ακολουθήσει αυτό το επάγγελμα ασχέτως σχολικής πρόοδου. Με την κατάλληλη προσπάθεια και αγάπη για αυτό, είμαι σίγουρος πως θα τα καταφέρει μια χαρά!

-  Εσύ ποιες σπουδές ακολούθησες;

-  Πήγα σε λύκειο στην Σπάρτη, στη δέσμη των θετικών επιστημών και έπειτα σπούδασα ναυπηγός μηχανολόγος στον Ασπρόπυργο. Μετά από μερικά χρόνια και αφού δούλεψα ως πρώτος μηχανικός σε καράβια για να μαζέψω χρήματα έφυγα για μεταπτυχιακές σπουδές στην Αγγλία. Στην αρχή ήταν αρκετά δύσκολο, καθώς προερχόμουν από φτωχή οικογένεια σε χωριό (άρα δεν είχα ποτέ ιδιαίτερη οικονομική βοήθεια), αλλά τελικά όλα κύλησαν ομαλά και βρίσκομαι εδώ που βρίσκομαι τώρα.